Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 151/13/5506	Martin, 2.8.2013
EEČ : 2-40-182-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
Obvinená XXXXX spáchala prečin ublíženia na zdraví podľa § 158 Trestného zákona. 
Obvinená XXXXX dňa 16.07.2013 zložila na účet Okresnej prokuratúry v Martine peňažnú sumu vo výške 100 EUR na všeobecne prospešné účely, celá suma je určená na peňažnú pomoc obetiam trestnej činnosti podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou XXXXX
obvinená XXXXX vyhlásila, že spáchala skutok spočívajúci v tom, že dňa 05.03.2013, okolo 13.00 hod., v Martine,  na ulici Horskej, pri chate „Neografia“, ako držiteľka psa neurčeného plemena kríženého s nemeckým ovčiakom, nevykonala pri jeho vedení dostatočné opatrenia, aby zabránila útoku svojho psa na človeka, v dôsledku čoho pes zaútočil na XXXXX,   nar. XXXXX, trvale bytom XXXXX, XXXXX, uhryzol ho do dolnej tvárovej oblasti a  spôsobil mu mnohopočetné hryzné rany hornej a dolnej pery a drobné odreniny v okolí rán, podľa odborného vyjadrenia zranenia hodnotené ako ľahké, vyžadujúce vystavenie práceneschopnosti v trvaní minimálne 14-21 dní,

Odôvodnenie: 
	Uznesením povereného príslušníka OO PZ XXXXX - Západ, pod XXXXX zo dňa 22.03.2013 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX, nar. XXXXX v Žiline, trvale bytom XXXXX, XXXXX pre prečin ublíženia na zdraví podľa  § 158 Tr. zák. na skutkovom základe uvedenom vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor  so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu konštatujem, že obv. XXXXX sa vo svojej výpovedi ku skutku, ktorý sa jej kladie za vinu, priznala a po poučení o možnosti uzavretia zmieru vyjadrila s týmto alternatívnym spôsobom ukončenia trestného stíhania súhlas. Poškodený XXXXX taktiež vyslovil s vyššie uvedeným spôsobom ukončenia trestného stíhania súhlas.
Pre prečin ublíženia na zdraví podľa § 158 Tr. zák. trestný zákon umožňuje uložiť trest odňatia slobody až na jeden rok. 

Obvinená XXXXX a poškodený XXXXX uzavreli dňa 16.07.2013 pred probačným a mediačným úradníkom na Okresnom súde v Martine dohodu o zmieri, v rámci ktorej poškodený uviedol, že mu škoda spôsobená trestným činom zo strany obvinenej bola nahradená v plnom rozsahu.

Dňa 16.07.2013 obvinená zložila na účet Okresnej prokuratúry v Martine peňažnú sumu vo výške 100  EUR, určenú pre všeobecne prospešné účely. 
Poškodený spolu s obvinenou pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinená zložila na účet Okresnej prokuratúry v Martine.
Predmetná suma je primeraná závažnosti spáchaného trestného činu.
          
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery, som dospela k záveru, že takýto spôsob rozhodnutia je dostačujúci. 
	 
Na základe uvedených skutočností som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka